รัฐบาลไทย-ข่าวทำเนียบรัฐบาล-มหาดไทย ติวเข้มข้าราชการบรรจุใหม่ เน้นย้ำข้าราชการที่ดี ต้องรู้หน้าที่  มีวินัย ใฝ่ใจเรียนรู้ ควบคู่คุณธรรม และยึดประโยชน์ส่วนรวมเป็นสำคัญ
วันจันทร์ที่ 11 กุมภาพันธ์ 2562
มหาดไทย ติวเข้มข้าราชการบรรจุใหม่ เน้นย้ําข้าราชการที่ดี ต้องรู้หน้าที่  มีวินัย ใฝ่ใจเรียนรู้ ควบคู่คุณธรรม และยึดประโยชน์ส่วนรวมเป็นสําคัญ
มหาดไทย ติวเข้มข้าราชการบรรจุใหม่ เน้นย้ําข้าราชการที่ดี ต้องรู้หน้าที่
มีวินัย ใฝ่ใจเรียนรู้ ควบคู่คุณธรรม และยึดประโยชน์ส่วนรวมเป็นสําคัญ
วันนี้ (11 ก.พ. 62) เวลา 10.00 น. ที่ห้องประชุม 5501 ชั้น 5 อาคาร 5 กรมส่งเสริมการปกครองท้องถิ่น
นายอังกูร สุ่นกุล ผู้อํานวยการสถาบันดํารงราชานุภาพ ได้รับมอบหมายจาก นายพรพจน์ เพ็ญพาส
รองปลัดกระทรวงมหาดไทย เป็นประธานเปิดการศึกษาอบรมหลักสูตร “การเป็นข้าราชการที่ดี” รุ่นที่ 62 จัดโดย สถาบันดํารงราชานุภาพ กระทรวงมหาดไทย เพื่ออบรมให้ข้าราชการบรรจุใหม่ได้เรียนรู้ระเบียบแบบแผนของระบบราชการและเป็นข้าราชการที่ดี โดยมีผู้เข้ารับการอบรม จํานวน 100 คน ประกอบด้วย ข้าราชการบรรจุใหม่ของหน่วยงานในสังกัดกระทรวงมหาดไทย และ กระทรวงวิทยาศาสตร์และเทคโนโลยี ใช้ระยะเวลาการอบรม จํานวน 10 วัน ในระหว่างวันที่ 11 – 20 กุมภาพันธ์ 2562 ณ วิทยาลัยมหาดไทย อําเภอบางละมุง จังหวัดชลบุรี โดยมี นายบุญธรรม ถาวรทัศนกิจ ผู้อํานวยการวิทยาลัยมหาดไทย กล่าวรายงาน
โอกาสนี้ ผู้อํานวยการสถาบันดํารงราชานุภาพ ได้แสดงความยินดีกับข้าราชการบรรจุใหม่ พร้อมทั้งบรรยายพิเศษในหัวข้อ “การเป็นข้าราชการที่ดี” โดยกล่าวว่า การอบรมครั้งนี้ ถือเป็นจุดเริ่มต้นที่ดี ที่ผู้เข้ารับการอบรมทุกคน จะได้เรียนรู้ “วิถีชีวิตข้าราชการ” ซึ่งถือเป็นอาชีพที่มีเกียรติ มีความมั่นคง ขอทุกคนจงภาคภูมิใจ และตั้งใจที่จะเป็นข้าราชการที่ดีในสมเด็จพระเจ้าอยู่หัว ซึ่งการเป็นข้าราชการที่ดีนั้น มีหลักปฏิบัติสําคัญ 4 ประการ คือ 1. ต้องมีสมรรถนะ (Competency) ที่ก่อให้เกิดผลสัมฤทธิ์ของงาน 2.มีความรู้ (Knowledge) มีความเข้าใจในงานและหน้าที่ที่รับผิดชอบ 3.ทักษะ (Skill) มีความรู้ความชํานาญในงานที่ได้รับมอบหมาย โดยรู้จักการเรียนรู้และหาประสบการณ์ที่ดีในการทํางาน และ 4.ทัศนคติ (Attitude) รู้จักคิดดี ทําดี มีจิตใจโอบอ้อมอารี รู้จักการเสียสละ และยึดมั่นในการกระทําความดี ซึ่งเมื่อได้ชื่อว่าเป็นข้าราชการจะต้องเป็นผู้ที่มีความรู้ความสามารถ และเข้าใจบทบาทหน้าที่และความสําคัญของงานราชการที่มีต่อแผ่นดิน ขอทุกคนจงมุ่งมั่นตั้งใจในการทํางาน รู้จักเรียนรู้ และนําเทคโนโลยีสมัยใหม่มาปรับใช้ให้เท่าทันปัจจุบัน และหมั่นพัฒนาตนเองอย่างต่อเนื่อง มีความซื่อสัตย์สุจริต รู้จักคิดและปฎิบัติตาม โดยยึดหลักกฎหมาย กฎ ระเบียบในการปฏิบัติงานราชการ พร้อมทั้งยึดมั่นประโยชน์ของประชาขนและส่วนรวมเป็นสิ่งสําคัญ ดังพระบรมราโชวาท รัชกาลที่ 9 พระราชทานเนื่องในโอกาสวันข้าราชการพลเรือน ปี 2539 ความว่า “การยึดมั่นในผลประโยชน์ของแผ่นดิน และความถูกต้อง เป็นธรรม เป็นสิ่งสําคัญยิ่งในการปฏิบัติหน้าที่ของราชการ..” จึงขอให้ข้าราชการใหม่ทุกคนได้น้อมนําพระบรมราโชวาท ยึดเป็นหลักในการคิดและปฏิบัติ เพื่อให้งานสําเร็จลุล่วงตามเป้าหมาย และพร้อมเป็นแบบอย่างที่ดี
จากนั้น ผู้อํานวยการสถาบันดํารงราชานุภาพ ได้ถ่ายทอดประสบการณ์และมอบแนวทางในการปฏิบัติงานราชการ โดยเน้นย้ําถึงหลักการทํางานโดยเฉพาะงานด้านการให้บริการ 6S คือ 1) Smart การมีบุคลิกภาพที่ดี สง่างาม
ทั้งในด้านการแต่งกายและการประพฤติปฏิบัติตน ให้รู้จักกาลเทศะ และเหมาะสม 2) Smile รู้จักยิ้มแย้มแจ่มใส และยินดีให้บริการ 3) Speak การพูดจาที่น่าฟังและน่าเชื่อถือ 4) Satisfy การตอบสนองความต้องการของประชาชน
5) Service การมีจิตสํานึกในงานบริการ และ 6) Satisfaction ความพึงพอใจของประชาชน นอกจากนี้ ได้ฝาก
สิ่งสําคัญที่รัฐบาลได้ให้หลักคิด 5 ประการ เพื่อให้ข้าราชการรุ่นใหม่ได้ยึดปฏิบัติและดํารงตน ตามหลักความพอเพียง วินัย สุจริต จิตสาธารณะ และรับผิดชอบ พร้อมทั้งยังได้ย้ําว่า ในช่วงของการเข้าอบรมร่วมกันนี้ นับเป็นโอกาสดีที่ทุกคนจะได้สร้างสัมพันธ์และถักทอสายใยแห่งมิตรภาพและความเป็นเพื่อน เพื่อสร้างเครือข่ายในการทํางาน และรู้จักช่วยเหลือเกื้อกูลกัน และพร้อมเป็นกําลังสําคัญในการขับเคลื่อนงานนโยบายสําคัญต่างๆ เพื่อให้สัมฤทธิ์ผลตามเป้าหมายและเกิดผลสําเร็จอย่างเป็นรูปธรรม